CELEX: 52012DP0423
Language: sk
Date: 2012-11-20 00:00:00
Title: Rozhodnutie Európskeho parlamentu z 20. novembra 2012 o zmene a doplnení článku 181 Rokovacieho poriadku Európskeho parlamentu o doslovnom zápise a článku 182 o audiovizuálnom zázname rokovania (2012/2080(REG))

16.12.2015   
            
            
               SK
            
            
               Úradný vestník Európskej únie
            
            
               C 419/200
            
         P7_TA(2012)0423
   Zmena a doplnenie článku 181 o doslovnom zápise a článku 182 o audiovizuálnom zázname rokovania
   Rozhodnutie Európskeho parlamentu z 20. novembra 2012 o zmene a doplnení článku 181 Rokovacieho poriadku Európskeho parlamentu o doslovnom zápise a článku 182 o audiovizuálnom zázname rokovania (2012/2080(REG))
   (2015/C 419/32)
   
      Európsky parlament,
   
   
               —
            
            
               so zreteľom na list svojho predsedu z 13. januára 2012,
            
         
               —
            
            
               so zreteľom na svoje uznesenie z 26. októbra 2011 o návrhu všeobecného rozpočtu Európskej únie na rozpočtový rok 2012 po úpravách Rady – všetky oddiely– a o opravných listoch č. 1/2012 a 2/2012 k návrhu všeobecného rozpočtu Európskej únie na rozpočtový rok 2012 (1),
            
         
               —
            
            
               so zreteľom na články 211 a 212 rokovacieho poriadku,
            
         
               —
            
            
               so zreteľom na správu Výboru pre ústavné veci (A7-0336/2012),
            
         
               A.
            
            
               keďže úspory v rozpočte v oblasti prekladu a tlmočenia nesmú ohrozovať zásadu mnohojazyčnosti, ale je možné ich uskutočniť pomocou inovácií a nových pracovných metód (2),
            
         
            
               1.
            
            
               rozhodol zmeniť a doplniť svoj rokovací poriadok v zmysle uvedených zmien;
            
         
            
               2.
            
            
               upozorňuje, že tieto zmeny a doplnenia nadobúdajú účinnosť v prvý deň nasledujúcej schôdze Európskeho parlamentu;
            
         
            
               3.
            
            
               poveruje svojho predsedu, aby postúpil toto rozhodnutie pre informáciu Rade a Komisii.
            
         
      Pozmeňujúci a doplňujúci návrh 1
   
   
      Rokovací poriadok Európskeho parlamentu
   
   
      Článok 181 – odsek 1
   
   
               
                  Platný text
               
            
            
               
                  Pozmeňujúci a doplňujúci návrh
               
            
         
               1.   Z každého rokovania sa vyhotovuje doslovný zápis 
                     vo všetkých úradných jazykoch
                  .
            
            
               1.   Z každého rokovania sa vyhotovuje doslovný zápis 
                     ako viacjazyčný dokument, v ktorom sa všetky ústne príspevky uvádzajú v pôvodnom jazyku
                  .
            
         
      Pozmeňujúci a doplňujúci návrh 2
   
   
      Rokovací poriadok Európskeho parlamentu
   
   
      Článok 181 – odsek 2
   
   
               
                  Platný text
               
            
            
               
                  Pozmeňujúci a doplňujúci návrh
               
            
         
               2.   Rečníci 
                     sú do jedného týždňa povinní vrátiť sekretariátu
                   opravy zápisu 
                     svojho vystúpenia
                  .
            
            
               2.   Rečníci 
                     môžu vykonať
                   opravy zápisu 
                     svojich ústnych príspevkov do piatich pracovných dní
                  . 
                     Opravy sa zašlú v uvedenej lehote sekretariátu
                  .
            
         
      Pozmeňujúci a doplňujúci návrh 3
   
   
      Rokovací poriadok Európskeho parlamentu
   
   
      Článok 181 – odsek 3
   
   
               
                  Platný text
               
            
            
               
                  Pozmeňujúci a doplňujúci návrh
               
            
         
               3.   Doslovný zápis sa uverejní ako príloha Úradného vestníka Európskej únie.
            
            
               3.   
                     Viacjazyčný
                   doslovný zápis sa uverejní ako príloha Úradného vestníka Európskej únie 
                     a uchová v archíve Parlamentu
                  .
            
         
      Pozmeňujúci a doplňujúci návrh 4
   
   
      Rokovací poriadok Európskeho parlamentu
   
   
      Článok 181 – odsek 4
   
   
               
                  Platný text
               
            
            
               
                  Pozmeňujúci a doplňujúci návrh
               
            
         
               4.   
                     Poslanci môžu požiadať, aby boli
                   časti doslovného zápisu 
                     preložené
                   v krátkej lehote.
            
            
               4.   
                     Preklad
                   časti doslovného zápisu 
                     do ktoréhokoľvek úradného jazyka sa uskutoční na žiadosť poslanca
                  . 
                     Preklad sa v prípade potreby zabezpečí
                   v krátkej lehote.
            
         
      Pozmeňujúci a doplňujúci návrh 5
   
   
      Rokovací poriadok Európskeho parlamentu
   
   
      Článok 182 – odsek - 1 (nový)
   
   
               
                  Platný text
               
            
            
               
                  Pozmeňujúci a doplňujúci návrh
               
            
         
                
            
            
               
                  
                     Rokovania Parlamentu v jazykoch, v ktorých prebiehajú, ako aj viacjazyčný zvukový záznam zo všetkých aktívnych tlmočníckych kabín, sa vysielajú na jeho internetových stránkach v reálnom čase.
                  
               
            
         
      Pozmeňujúci a doplňujúci návrh 6
   
   
      Rokovací poriadok Európskeho parlamentu
   
   
      Článok 182 – odsek 1
   
   
               
                  Platný text
               
            
            
               
                  Pozmeňujúci a doplňujúci návrh
               
            
         
               Hneď po skončení denného rokovania sa pripraví audiovizuálny záznam rokovania 
                     vrátane zvukových nahrávok
                   zo všetkých tlmočníckych kabín a sprístupní sa na 
                     internete
                  .
            
            
               Hneď po skončení rokovania sa pripraví 
                     indexovaný
                   audiovizuálny záznam rokovania 
                     v jazykoch, v ktorých bolo vedené, ako aj viacjazyčný zvukový záznam
                   zo všetkých 
                     aktívnych
                   tlmočníckych kabín a sprístupní sa na 
                     internetovej stránke Parlamentu počas prebiehajúceho a nasledujúceho volebného obdobia, po skončení ktorého sa uchovajú v archíve Parlamentu
                  . 
                     Tento audiovizuálny záznam je odkazom prepojený s viacjazyčnými doslovnými zápismi rokovaní, hneď ako sú dostupné.
                  
               
            
         
      (1)  Prijaté texty, P7_TA(2011)0461.
   
      (2)  Pozri hore uvedené uznesenie z 26. októbra 2011, ods. 77.